פיטר לדיסלאו האמר

פיטר לדיסלאו האמר (ברומנית ואנגלית: Peter Ladislau Hammer או Peter Ladislaw Hammer, נודע לתקופת מה בשם Petru Ivănescu, 23 בדצמבר 1936 – 27 בדצמבר 2006) היה מתמטיקאי יהודי-אמריקאי, יליד רומניה, שפעל גם ברומניה, ישראל וקנדה. האמר תרם לתחום חקר הביצועים ושל המתמטיקה הבדידה היישומית על ידי חקר הפונקציות הפסאודו-בוליאניות וקשריהן אל תורת הגרפים ושל כריית המידע.

האמר נמנה עם מייסדיהם ועורכיהם של כמה כתבי עת מדעיים: 
Discrete Mathematics”, „Discrete Applied Mathematics”,[3], „Annals of Discrete Mathematics”, „Discrete Optimization”, „Annals of Operations Research”, „SIAM Monographs on Discrete Mathematics and Applications.
כמו כן היה המייסד והמנהל של מכון RUTCOR, מכון אוניברסיטת רוטג'רס לחקר הביצועים.

==קורות חיים==
נולד ב-1936 במשפחה יהודית דוברת הונגרית בעיר טימישוארה בחבל באנאט, המשתייך החל משנת 1918 לרומניה. אביו היה ג'רג' האמר (1911–1985) ואמו, אליזבת לבית שוורץ, נפטרה כשהיה בן 7. האב התחתן שוב עם אשה בשם אנה לבית קינץ' ממנה נולדה לו גם בת, אווה. בילדותו, נדבק האמר בנגיף הפוליומייליטיס ונשאר עקב כך עם שיתוק שאילץ אותו להתהלך בעזרת קביים. אחרי לימודים בעיר הולדתו למד האמר באוניברסיטת בוקרשט, בפקולטה למתמטיקה. בשנת 1965 סיים שם את עבודת הדוקטורט שלו, "תכנון פסאודו-בוליאני ויישומיו" תחת הדרכתו של גריגורה מויסיל.

בשנת 1961 התחתן עם אנה איוונסקו והשתמש בהמשך בשם המשפחה שלה - פטרה איוונסקו, עד לשנת 1967, כשהזוג נמלט לישראל. אחרי עלייתו לישראל, למשך שנתיים לימד האמר בטכניון בחיפה. בשנת 1969 היגר לקנדה, שם התקבל לעבודה באוניברסיטת מקגיל במונטריאול (1972-1969) ובאוניברסיטת וטרלו (1983-1972). כשהוא בעל אזרחות קנדית, בשנת 1983 עבר לגור בארצות הברית, בה התמנה פרופסור באוניברסיטת ראטגרס במדינת ניו ג'רזי. בהמשך קיבל גם אזרחות אמריקאית.

האמר המציא, בין השאר, שיטה חדשנית ויעילה לפענוח נתונים, הקרויה LAD - Logical Analysis of Data (ניתוח לוגי של הנתונים), שיושמה בתחומים מרובים. 

פיטר ל. האמר נפטר ב-27 בדצמבר 2006, בגיל 70, כשנפצע אנושות בתאונת דרכים על יד פרינסטון, ניו ג'רזי. 
השאיר אשה, שני ילדים - אלכסנדר ומקסים, וארבעה נכדים.

==פרסים ואותות הוקרה==
*1967 - פרס גאורגה ציצייקה של האקדמיה הרומנית
*דוקטור לשם כבוד של בית הספר הפוליטכני של לוזאן (1986), אוניברסיטת סאפיינצה ברומא (1998), אוניברסיטת לייז' בבלגיה (1999) 
*מדליית אוילר מטעם המכון לקומינטוריקה ויישומיה 
*1974 - חבר האיגוד האמריקאי לקידום המדע 
*חבר מייסד של המכון לקומבינטוריקה ויישומיה
*כמה כנסים וקונגרסים הוקדשו למחקריו - הקולוקוויום על אפטימיזציה פסאודו-בוליאנית בשקסבר, שווייץ (1987), הסדנה והסימפוזיונים לכבוד פיטר האמר במכון רוטשילד בקיסריה, אוניברסיטת חיפה (2003), הכנס הבינלאומי לגרפים ואופטימיזציה בלויקרבאד, שווייץ (2006)

== מבחר ספרים ומאמרים ==
האמר פרסם 19 ספרים ומעל 240 מאמרים:
<div class="mw-content-ltr">
* 1968. Boolean Methods in Operations Research and Related Areas (with Sergiu Rudeanu). SpringerVerlag, Berlin/Heidelberg/New York, 1968, 330 pagini.
* 2007. Boolean Functions: Theory, Algorithms and Applications (with Yves Crama). Cambridge University Press, (2007).
* 2008. Boolean Functions in Computer Science and Engineering (with Yves Crama). Cambridge University Press, (2008).
* 2009. Boolean Functions in Pure and Applied Mathematics (with Yves Crama). Cambridge University Press, (2009).
* 2010. PseudoBoolean Functions (with Endre Boros and Yves Crama). Cambridge University Press, (2010).
</div>

==קישורים חיצוניים==

* [http://www-history.mcs.st-and.ac.uk/Biographies/Hammer.html אתר הביוגרפיות של מתמטיקאים אוניברסיטת סנט אנדרו]
* [https://web.archive.org/web/20170117092421/http://rutcor.rutgers.edu/peterhammer.html מאמר הספד באתר אוניברסיטת רטג'רס]
* [http://www.mathopt.org/Optima-Issues/optima73.pdf מאמר הספד מאת שותפיו למחקר - אנדרה בורוש, איב קראמה וברונו סימאונה] 
E Boros, Yves Crama, Bruno Simeone Optima 73 Mathematical Programming Society Newsletter january 2007 p.9-10, .

==הערות שוליים==

קטגוריה:מתמטיקאים יהודים רומנים
קטגוריה:מתמטיקאים יהודים אמריקאים
קטגוריה:מתמטיקאים יהודים קנדים
קטגוריה:מתמטיקאים ישראלים
קטגוריה:בוגרי אוניברסיטת בוקרשט
קטגוריה:זוכי מדליית אוילר
קטגוריה:מהגרים לקנדה
קטגוריה:סגל אוניברסיטת ווטרלו
קטגוריה:סגל אוניברסיטת ראטגרס
קטגוריה:עולים בשנות ה-1960
קטגוריה:ישראלים שהיגרו לקנדה
קטגוריה:מהגרים מקנדה לארצות הברית
קטגוריה:אמריקאים שנולדו ב-1936
קטגוריה:אמריקאים שנפטרו ב-2006